vinaja (skr, pl vinaya 'juhised, reeglid,  distsipliin'; tb 'dul ba; hn lü; jp ritsu), budismis eelkõige *munkadele ja *nunnadele ette nähtud juhtnööride kogu, mille eesmärk on nende käitumise piiramine ja kontrollimine. Laiemas mõttes on vinaja ka neid järgiv eluviis, budistlike munga- ja nunnakoguduste distsipliin. Vinaja juhised on koondatud *Vinaya-pit´akasse. Budistlik kloostrieeskirjade koodeks, mis on kirja pandud paali keeles ning säilinud ka hiina - ja tiibetikeelsete tõlgetena sanskriti keelest. link